# KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2019. március 20-i ülésére)

## TÁRGY: A személyes gondoskodást nyújtó szociális és gyermekjóléti ellátások térítési díjáról szóló önkormányzati rendelet módosítása

A Képviselő-testület a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendeletben (a továbbiakban: Tr.) határozta meg az Egészségügyi, Gyermekjóléti és Szociális Intézmény szervezeti keretén belül működő bölcsődei ellátás és az idősek otthoni ellátás intézményi térítési díját, valamint a gyermekétkeztetés intézményi térítési díjait.

A személyes gondoskodást nyújtó **gyermekjóléti alapellátások** (bölcsőde) intézményi térítési díj megállapítási szabályait a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Kormányrendelet szabályozza.

A személyes gondoskodás körébe tartozó **szociális ellátások** (idősek otthona) intézményi térítési díjának megállapítási szabályait, valamint ezekért az ellátásokért fizetendő térítési díj számítási szabályait pedig a szociális igazgatásról és szociális ellátásokról szóló 1993. évi III. törvény ( a továbbiakban: Szt.) és a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet szabályozza.

A Gyvt. 147.§ (2) bekezdése szerint **bölcsőde** esetében az intézményi térítési díjat külön meg kell határozni a gyermek gondozására – amely magában foglalja a gondozást, nevelést, nappali felügyeletet és a gyermekkel történő foglalkozást - valamint gyermekétkeztetésre vonatkozóan.

A fenti jogszabályok szerint a bölcsődei gondozás intézményi térítési díját a szolgáltatási önköltség és a központi költségvetésről szóló törvényben biztosított támogatás különbözeteként kell meghatározni.

Az így meghatározott intézményi térítési díjat pedig dokumentálni kell. A szolgáltatási önköltség a szolgáltatással kapcsolatosan tárgyévre tervezett, felmerülő kiadásokat jelenti. A szolgáltatási önköltséget a tárgyévre tervezett adatok alapján a tárgyév április 1. napjáig kell megállapítani.

**Bölcsődei** ellátás esetén a 328/2011. (XII.29.) Kormányrendelet 9.§-a szerint a gondozásra számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

A fenntartó dönthet úgy, hogy a szolgáltatási önköltség és a központi költségvetésről szóló törvényben biztosított támogatás különbözeteként kiszámított intézményi térítési díjat a kiszámítottnál alacsonyabb összegben, vagy - amennyiben a bölcsődében a gondozásért külön nem kíván személyi térítési díjat megállapítani - nulla összegben határozza meg.

A kötelezett által fizetendő személyi térítési díjat az intézményvezető állapítja meg. A bölcsődei gondozás személyi térítési díját akkor is teljes hónapra kell megállapítani, ha a gyermek az ellátást a hónap nem minden napján veszi igénybe. A fenntartó viszont döntést hozhat a személyi térítési díj ettől eltérő megállapításáról is.

A személyes térítési díj összege bölcsődében a Gyvt. 150. § (3) bekezdés b) pontja alapján,

ha a fenntartó a bölcsődei ellátás keretében biztosított gyermekétkeztetés mellett a bölcsődei ellátás keretében nyújtott gondozásra is megállapít személyi térítési díjat, és a gyermek

a) nem részesül ingyenes intézményi gyermekétkeztetésben -, nem haladhatja meg a gyermek családjában az egy főre jutó rendszeres havi jövedelem 25%-át,

b) ingyenes intézményi gyermekétkeztetésben részesül -, nem haladhatja meg a gyermek családjában az egy főre jutó rendszeres havi jövedelem 20%-át.

A 328/2011. (XII.29.) Kormányrendelet 5. §-a szerint az intézményi térítési díjat és a személyi térítési díjat ellátási napra és az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

A kerekítés szabálya a következő:

a) 0,01 forinttól 2,49 forintig végződő összegeket lefelé, a legközelebbi 0;

b) a 2,50 forinttól 4,99 forintig végződő összegeket felfelé, a legközelebbi 5;

c) az 5,01 forinttól 7,49 forintig végződő összegeket lefelé, a legközelebbi 5;

d) a 7,50 forinttól 9,99 forintig végződő összegeket felfelé, a legközelebbi 0

forintra végződő összegre kell kerekíteni.

Az Egészségügyi, Gyermekjóléti és Szociális Intézmény bölcsődére vonatkozó 2019. évi szolgáltatási önköltség számítása (az elemi költségvetés adatai alapján) az alábbi:

|  |  |  |  |
| --- | --- | --- | --- |
| **Sorszám** | **Költség megnevezése** | **Hivatkozás** | **Költség (Ft)** |
| 1. | Személyi juttatások | Elemi költségvetés | 38.038.464 |
| 2. | Munkaadót terhelő járulékok | Elemi költségvetés | 7.567.535 |
| 3. | Dologi kiadások | Elemi költségvetés | 4.500.000 |
| *4.* | ***Kiadások összesen*** | *1. sor + 2. sor +3. sor* | ***50.105.999*** |
| 5. | Vásárolt élelmezés nyersanyag költsége | Kbt. hatálya alá tartozó beszerzés *Polgármesteri Hivatal költségvetésében szerepel* | 0 |
| *6.* | *Szolgáltatási önköltség* |  | ***50.105.999*** |
| 7. | Nap | Költségvetési törvény (2018.évi L.tv)szerinti napok száma | 230 |
| 8. | Fő (ellátotti létszám 2019) | Normatíva igénylés | 42 |
| *9.* | *A finanszírozás szempontjából elismert szakmai dolgozók bértámogatása (Állami norm. tám.)* | *2018. évi L.tv. (bölcsődei dajkák, középfokú végzettségű kisgyermeknevelők tám.) 2.993.000 ft/év* | *23.345.400* |
| *10.* | *Kieg. tám. felsőfokú kisgyermeknev.béréhez* | *2018. évi L. tv.*  | *4.419.000* |
| *11.* | *Összevont ágazati bérpótlék támogatása* | *257/2000. (XII.26.) Korm.rend.(2 fő dajka)*  | *366564+ 71480járulék)=438.044* |
| *12.* | *Üzemeltetési költség támogatás* | *2018. évi L. tv.* | *6.913.000* |
| 13. | *Kompenzáció* | *275/2018. (XII. 21.) Korm. rendelet* | *362400+70668 (járulék)=433.068* |
| 14. | ***Állami támogatás*** | *9.sor +10.sor+11.sor+ 12.sor + 13. sor* | ***35.548.512*** |
| 15. | Önköltség (nap) | 6.sor / 7.sor / 8.sor  | 50105999/230/42=5187 |
| 16. | Normatíva/nap/fő | 14.sor/7.sor/ 8.sor | 35548512/230/42=3680 |
| **17.** | **Számított intézményi térítési díj (nap)** | **15.sor – 16.sor** | **5187-3680=1507** |

Gondozásra megállapítható intézményi térítési díj összege :

{50105999-(23345400+4419000+438044+6913000+433068)}/230/42=**1507 Ft/nap/fő.**

A bölcsődei számított intézményi gondozási díj tehát 2019. évben 1507 Ft/nap/fő.

Bölcsőde esetében a gyermek gondozását a Gyvt. 150. § (6) bekezdése alapján térítésmentesen kell biztosítani

a) a rendszeres gyermekvédelmi kedvezményben részesülő gyermek,

b) a tartósan beteg vagy fogyatékos gyermek,

c) a három- vagy többgyermekes család gyermekének,

d) az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, nevelésbe vett gyermek

e) a védelembe vett gyermek számára.

Fenti szabály alapján a bölcsődében 6 fő gyermeknek biztosítja az intézmény ingyenesen a gondozását. Mind a 6 fő három- vagy többgyermekes család gyermeke.

Ezekben az esetekben személyi térítési díj csak az étkezésért kérhető, figyelemmel a Gyvt.21/B.§ (1) bekezdés a) pontjára, mely szerint az intézményi gyermekétkeztetést ingyenesen kell biztosítani

a) a bölcsődei ellátásban részesülő gyermek számára, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át ( ez 2019. évben nettó 128.810,- Ft) vagy

ae) nevelésbe vették.

A szülő nyilatkozata alapján 25 gyermek jogosult az ingyenes intézményi gyermekétkeztetésre.

A 46 bölcsődében gondozott gyermekből 15 fő gyermek után térítik meg a szülők a gondozási és az étkezési díjat is. Összességében 31 gyermeknek (6+25) az önkormányzat ingyen biztosítja az étkezését.

A fentiekre tekintettel javaslom, hogy az önkormányzat a Gyvt. 147.§ (4) bekezdése alapján éljen azzal a lehetőséggel, hogy a gondozási intézményi térítési díjat a számított intézményi térítési díjnál alacsonyabb összegben, továbbra is 550 Ft/fő/nap összegben határozza meg.

A kerekítés szabályait figyelembe véve:

Jelenleg a bölcsődei étkeztetésért az intézményi térítési díj 345,- Ft+27 % ÁFA = 440,- Ft/fő/nap. (22 munkanap estén 9680- Ft/fő/hó)

A bölcsődei gondozási intézményi térítési díj 550 Ft/fő/nap ( 22 munkanap esetén 12.100,-Ft/fő/hó)

Összesen: 990,-Ft/fő/nap (22 munkanap esetén 21.780,- Ft/fő/hó) a gondozási díj és a gyermekétkeztetésért fizetendő díj napi összege egy bölcsődés korú gyermek esetén.

A személyes gondoskodást nyújtó **bentlakásos ellátás** intézményi térítési díja az Szt. 115. § (1) bekezdése szerint az ellátás ellenértékeként megállapított összeg, melyet a fenntartó tárgyév április 1-jéig állapít meg. Az intézményi térítési díjat integrált intézmény esetében szolgáltatásonként kell meghatározni, a közös költségelemek szolgáltatásonkénti közvetlen költségeinek arányában történő megosztásával. Az intézményi térítési díj nem haladhatja meg a szolgáltatási önköltséget.

A 29/1993. (II. 17.) Kormányrendelet 3. § (1) bekezdés f) pontja és (4) bekezdése szerint bentlakásos intézményi ellátás esetén az intézményi térítési díjat és a személyi térítési díjat ellátási napra és hónapra az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

Az Egészségügyi, Gyermekjóléti és Szociális Intézmény idősek otthonában 2019. évi várható ellátottak száma: **58 fő** (működési engedély alapján**)**

 ebből - időskorúk ápoló-gondozó otthoni ellátása nem demens személyek 38fő,

 - időskorúk ápoló-gondozó otthoni ellátása demens személyek 20fő.

Az Egészségügyi, Gyermekjóléti és Szociális Intézmény idősek otthonára vonatkozó szolgáltatási önköltség számítása 2019. évre az alábbi:

|  |  |  |  |
| --- | --- | --- | --- |
| **Sorszám** | **Költség megnevezése** | **Hivatkozás** | **Költség (Ft)** |
| 1. | Személyi juttatások | Elemi költségvetés | 82.773.300 |
| 2. | Munkaadót terhelő járulékok | Elemi költségvetés | 16.457.612 |
| 3. | Dologi kiadások | Elemi költségvetés | 46.800.000 |
| 4*.* | Ellátottak pénzbeli juttatása | Elemi költségvetés | 180.000 |
| *5.* | Nagy értékű tárgyi eszköz belépési hozzájárulás | Elemi költségvetés | *1.000.000* |
| 6. | *Kiadások összesen* | *1. sor + 2. sor +3. sor +4. sor + 5. sor* | 147.210.912 |
| *7.* | *Finanszírozás szempontjából elismert szakmai dolgozók bértámogatása* | *2018. évi L. tv(16\*2848000)* | *45.568.000* |
| *8.* | *Üzemeltetési támogatás* | *2018. évi L. tv* | *11.370.000* |
| *9.* | *Összevont ágazati bérpótlék támogatása* | *257/2000. (XII.26.) Korm.rend* | *8.797.852* |
| *10.* | *Kompenzáció támogatása* | *275/2018. (XII. 21.) Korm. rendelet* | *801.606* |
| *11.*  | *Belépési hozzájárulás (nagy értékű tárgyi eszkö)z* | *Idősek otthona Házirend* | *1.000.000* |
| *12.* | Államit támogatások és belépési hozzájárulás |  | **67.537.458** |
| 13. | Kiadások és az állami támogatások különbözete | 6. sor – 12. sor | 147.210.912-67.537.458**=79.673.454**  |
| 14. | **Szolgáltatási önköltség** |  | **147.210.912** |
| 15. | **Szolgáltatási önköltség/ hó** | **6. sor /58 fő/12 hó** | 147.210.912/58/12=**211.510 Ft/ hó** |
| 16. | **Szolgáltatási önköltség/nap** | **14. sor / 30** | 211.510/30= **7.050 Ft/nap** |

A **Szolgáltatási önköltség**: 147.210.912/58/12=**211.510.-Ft/fő/hó**.

 211.510/30= **7.050 Ft/fő/nap.**

Az idősek otthoni ellátás 2019. évi 211.510,- Ft/fő/hó és 7.050,- Ft/fő/nap szolgáltatási önköltségénél nem lehet magasabb az intézményi térítési díj.

Jelenleg 90.000,- Ft/fő/hó és 3000,- Ft/fő/nap az idősek otthoni ellátásnál az intézményi térítési díj.

Az Önkormányzat Kiskőrös Város 2019.évi költségvetésében 20 millió forinttal támogatja az idősek otthoni ellátást. Emelkedtek a szakdolgozói bérköltségek, a meleg étkezés (ebéd) térítési díja.

Fentiekre tekintettel javaslom az intézményi térítési díjat havi 93.000.-Ft/fő, napi 3.100.-Ft/fő összegben megállapítani.

Kiskőrösön az Egészségügyi, Gyermekjóléti és Szociális Intézmény Idősek Otthonán kívül még két intézményben biztosítanak bentlakásos ellátást.

A Jó Pásztor Evangélikus Szeretetotthonban az intézményi térítési díj 99.000,- Ft/fő/hó. 2019. április 1. napjától 102.000,- Ft/fő/hó összegre tervezik emelni.

A Magyarországi Baptista Egyház Filadelfia Integrált Szociális Intézmény Idősek Otthonában az intézményi térítési díj 111.000,- Ft/fő/hó. 2019. április 1. napjától 120.000,- Ft/fő/hó.

A Soltvadkerti Református Idősek Otthonában 175.500,- Ft/fő/hó az intézményi térítési díj, melyet 2019. április 1. napjától 186.500,- Ft/fő/hó összegre kívánnak emelni.

A fentiek alapján javaslom, hogy a Képviselő-testület a személyes gondoskodást nyújtó szociális és gyermekjóléti ellátások térítési díjáról szóló rendelet módosításáról szóló rendelet-tervezetet fogadja el.

**Kiskőrös, 2019. március 11.**

 **Domonyi László sk.**

 **polgármester**

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2019.( ) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet módosításáról**

 (Tervezet)

Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. és 8a. pontjaiban meghatározott feladatkörében eljárva a következőket rendeli el:

**1.§**

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet (a továbbiakban: Tr.) melléklete a melléklet szerint módosul.

**2. §**

Ez a rendelet 2019. április 1. napján lép hatályba.